Foto: Getty Images Ispaniya politsiyasi «Barselona» yetakchisi Lione Messini soliq idoralarini aldaganlikda gumonlamoqda. Ma’lumki, futbolchi 2012 yildan buyon, o‘z fondi orqali, turli xil xayriya o‘yinlarini tashkil qilib kelyapti. Huquqni muxofaza qilish idorasi fikriga ko‘ra, xayriya maqsadida berilgan pullar tashkilotning hisob raqamiga kelib tushmagan. Spiegel nashri xabariga ko‘ra, ayni paytda tergovchilar Messining fondi haqidagi ma’lumotlarni yig‘ish bilan shug‘ullanyapti. Ularning fikriga ko‘ra, Messi daromadlarining bir qismini yashirishda o‘z fondidan foydalangan va shu tarzda soliq to‘lashdan bo‘yin tovlagan.